rejauldu/bengali-wikipedia huggingface dataset:
হীরালাল ঘসুলাল গায়কওয়াড় (; ; জন্ম: ২৯ আগস্ট, ১৯২৩ - মৃত্যু: ২ জানুয়ারি, ২০০৩) তৎকালীন ব্রিটিশ ভারতের নাগপুর এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫২ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।List of India Test Cricketers  ঘরোয়া প্রথম-শ্রেণীর ভারতীয় ক্রিকেটে মধ্য প্রদেশ ও বেরার, হোলকার, মধ্য ভারত ও মধ্যপ্রদেশ দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স কিংবা বামহাতি মিডিয়াম পেস বোলার হিসেবে খেলতেন। এছাড়াও, বামহাতে কার্যকরী ব্যাটিংশৈলী প্রদর্শন করেছেন হীরালাল গায়কওয়াড়।   প্রথম-শ্রেণীর ক্রিকেট  ১৯৪১-৪২ মৌসুম থেকে ১৯৬৩-৬৪ মৌসুম পর্যন্ত হীরালাল গায়কওয়াড়ের প্রথম-শ্রেণীর খেলোয়াড়ী জীবন চলমান ছিল। হীরালাল গায়কওয়াড় বামহাতি বোলার ছিলেন। স্লো কিংবা মিডিয়াম পেস সহযোগে বোলিং কর্মে অগ্রসর হতেন। নিচেরসারির কার্যকর ব্যাটিংয়ের অধিকারী ছিলেন। চল্লিশ ও পঞ্চাশের দশকে হোলকার দলের অন্যতম খেলোয়াড়ের মর্যাদা লাভ করেছিলেন। দুই দশকেরও অধিক সময় প্রথম-শ্রেণীর ক্রিকেটের সাথে নিজেকে যুক্ত রেখেছিলেন। এ পর্যায়ে ২৩.৬০ গড়ে ৩৭৪ উইকেট ও ১৯.৪০ গড়ে ২,৪৮৪ রান সংগ্রহ করেছিলেন হীরালাল গায়কওয়াড়।   আন্তর্জাতিক ক্রিকেট  সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন হীরালাল গায়কওয়াড়। ২৩ অক্টোবর, ১৯৫২ তারিখে লখনউয়ে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।  লখনৌউ টেস্টে বিনু মানকড়ের স্থলাভিষিক্ত হয়েছিলেন তিনি। ব্যাটসম্যানেরা তার কাছ থেকে রান নিতে দীর্ঘ সময় পর্যন্ত অপেক্ষার প্রহর গুনতেন। গায়কওয়াড় ৩৭ ওভার বোলিং করেছিলেন। মাত্র ৪৭ রান দেন। তবে, কোন উইকেটের সন্ধান পাননি। এরপূর্বে ১৯৫২ সালে ভারতীয় দলের সাথে ইংল্যান্ড গমন করেছিলেন। কিন্তু, কোন টেস্টে অংশগ্রহণের সুযোগ পাননি তিনি।  ২ জানুয়ারি, ২০০৩ তারিখে ৭৯ বছর বয়সে পশ্চিমবঙ্গের বাগডোগরা এলাকায় হীরালাল গায়কওয়াড়ের দেহাবসান ঘটে।   তথ্যসূত্র    আরও দেখুন   এল. পি. জয়  বাংলা ক্রিকেট দল  আবদুল হাফিজ কারদার  এক টেস্টের বিস্ময়কারী  ভারতীয় টেস্ট ক্রিকেটারদের তালিকা   বহিঃসংযোগ      Hiralal Gaekwad: The southpaw who lost out to Vinoo Mankad  বিষয়শ্রেণী:১৯২৩-এ জন্ম বিষয়শ্রেণী:২০০৩-এ মৃত্যু বিষয়শ্রেণী:নাগপুর থেকে আগত ক্রিকেটার বিষয়শ্রেণী:পূর্বাঞ্চলের ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:ভারতের টেস্ট ক্রিকেটার বিষয়শ্রেণী:মধ্যপ্রদেশের ক্রিকেটার বিষয়শ্রেণী:মধ্য ভারতের ক্রিকেটার বিষয়শ্রেণী:মধ্যাঞ্চলের ক্রিকেটার বিষয়শ্রেণী:হোলকারের ক্রিকেটার
... মানুষের লৈঙ্গিক পার্থক্য বিষয়ক গবেষণায় দেখা গেছে যে, প্রাপ্তবয়স্ক পুরুষ ও নারীর প্রতি ঘন মিলিলিটার রক্তে লোহিত রক্ত কণিকার পরিমাণ যথাক্রমে প্রায় ৫২ ও ৪৬ লক্ষ? ... ভেসপুলা ফ্লাভিসেপস নামক বোলতার শুককীট জাপানে একটি অন্যতম জনপ্রিয় সুস্বাদু খাবার হিসেবে স্বীকৃত? ... গবেষণায় দেখা গেছে ডলফিন ও হাতিরাও তাদের নিজেদের আলাদাভাবে পরিচয় দিতে সাংকেতিক নাম ব্যবহার করে? ... আটলান্টিক মহাসাগরের ৮,৩৭০ মিটার গভীরে প্রাপ্ত অ্যাবিসোব্রোটুলা গ্যালাথি এখন পর্যন্ত সবচেয়ে গভীর জলের মাছ? ... সাদা পদার্থ, জেনডাইট ও অ্যাক্সনের সূক্ষ্ম তন্তু দিয়ে তৈরি হয় - যা নিউরনকে সংকেত পাঠানোর ক্ষেত্র সৃষ্টি করে? ... মস্তিষ্কে একশ বিলিয়ন নিউরন রয়েছে?
আবদুল খালেক বাংলদেশের ময়মনসিংহ জেলার রাজনীতিবিদ ও ময়মনসিংহ-৭ (ত্রিশাল) আসনের সাবেক সংসদ সদস্য।   প্রাথমিক জীবন  আবদুল খালেক ময়মনসিংহ জেলার ত্রিশাল উপজেলায় জন্মগ্রহণ করেন।   রাজনৈতিক জীবন  আবদুল খালেক ১৯৯১ সালের পঞ্চম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে ময়মনসিংহ-৭ (ত্রিশাল) আসন থেকে সংসদ সদস্য নির্বাচিত হয়েছিলেন।  তিনি ১২ জুন ১৯৯৬ সালের সপ্তম ও ১ অক্টোবর ২০০১ সালের অষ্টম জাতীয় নির্বাচনে একই আসন থেকে বিএনপির প্রার্থী হিসেবে পরাজিত হয়েছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ময়মনসিংহ জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:পঞ্চম জাতীয় সংসদ সদস্য
চরণ বোরো আসামের বোড়োল্যান্ড পিপলস ফ্রন্টের রাজনীতিবিদ। তিনি ২০১৬ সালে আসাম বিধানসভা নির্বাচনে মাজবাত আসন থেকে নির্বাচিত হয়েছিলেন। Udalguri district administration ready to polls11 candidate fill nomination in Udalguri তাঁর জন্ম উদালগুড়ি জেলার রাঙ্গাগরাহ এলাকায় ১৯৭৯ সালের ১ জুলাই। তাঁর বাবার নাম নবীন বোরো এবং মাতার নাম আমপুলি বোরো।    তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ওদালগুড়ি জেলার ব্যক্তি বিষয়শ্রেণী:বড়োল্যান্ড পিপলস ফ্রন্টের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:আসাম বিধানসভার সদস্য ২০১৬-২০২১ বিষয়শ্রেণী:আসাম বিধানসভার সদস্য ২০২১-২০২৬
নিলি (এছাড়াও লাইলি নামেও পরিচিত) (ফার্সি ভাষা: نیلی) আফগানিস্তানের দায়কুন্দি প্রদেশের একটি অন্যতম জেলা। জেলাটির প্রধান শহরের নাম হচ্ছে নিলি, যেটি অবশ্য দায়কুন্দি প্রদেশের রাজধানী হিসেবে সেবা প্রদান করে থাকে। একটি নুড়ি পাথরের বিমানের নির্মিত পথের সাথে শহরটিতে একটি ছোট বিমানবন্দর (হেলিপোর্ট) রয়েছে এবং একটি বাণিজ্যিক রেডিও স্টেশন রয়েছে। শীতকালে আবহাওয়া খুবই তীব্র ঠান্ডা অনুভুত হয় এবং রাস্তাগুলি জরাজীর্ণ হওয়ায় চলাচলের জন্য খুবই কঠিন হয়ে পড়ে।  পরিলেখ জেলা পরিলেখ:  গ্রাম: ১৩৫টি   জাতিগত অবস্থান: ১০০% হাজারা সম্প্রদায়ের লোকজন বসবাস করে থাকে  স্কুল সমূহ : ১টি প্রাথমিক বিদ্যালয়, ৩ মাধ্যমিক স্কুল এবং ২টি উচ্চ মাধ্যমিক বিদ্যালয় রয়েছে।   স্বাস্থ্য কেন্দ্র: ৫টি  প্রধান কৃষি পণ্য: আলমন্দ, অ্যাপ্রিকট, ভুট্টা, গম.  প্রাথমিক হস্তশিল্প: সূচিকর্ম, টুপি তৈরি, বয়ন।  তথ্যসূত্র  বহিঃসংযোগ  ২০০৭ সালে জেলা উন্নয়ন পরিকল্পনা সারসংক্ষেপ   বিষয়শ্রেণী:দায়কুন্দি প্রদেশের জেলা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  Ashiq Shawon (আলাপ) ১৭:৪৮, ১৩ জুন ২০২২ (ইউটিসি) কুশল বরণ চক্রবর্তী   – (অপসারণের প্রস্তাবনা দেখুনলগ দেখুন) () নিবন্ধটি WP:ANYBIO, wp:GNG পূরণে ব্যর্থ। অপসারণ করা হোক। –ধর্মমন্ত্রী (আলাপ) ১৫:২৩, ৬ জুন ২০২২ (ইউটিসি)  শ্রীকুশল বরণ চক্রবর্ত্তী বাংলাদেশের একজন উচ্চশিক্ষায়তনিক ব্যক্তিত্ব। তিনি ঢাকা বিশ্ববিদ্যালয় থেকে উচ্চ শিক্ষা লাভ করেন এবং বর্তমানে চট্টগ্রাম বিশ্ববিদ্যালয়ে সহকারী অধ্যাপক হিসাবে কর্মরত আছেন। এছাড়া তিনি ত্রিপুরা বিশ্ববিদ্যালয়ের ডক্টরেট স্কলার। আমি উনার একজন ছাত্র হিসাবে উনার নিবন্ধ থাকা প্রয়োজন বলে মনে করি। NoorIslam116 (আলাপ) ১৬:০৭, ৬ জুন ২০২২ (ইউটিসি)  অধ্যাপক হলে নিবন্ধ থাকতে হবে কেন?–ধর্মমন্ত্রী (আলাপ) ১৮:৫৯, ৬ জুন ২০২২ (ইউটিসি)   WP:ACADEMIC বা WP:GNG পূরণ করে না। — ইয়াহিয়া (আলাপ • অবদান) - ২০:৩৩, ৬ জুন ২০২২ (ইউটিসি)   WP:ACADEMIC বা WP:GNG অনুযায়ী উল্লেখযোগ্য নয়। ≈ MS Sakib  «আলাপ»  ১৯:৩৫, ৭ জুন ২০২২ (ইউটিসি)   ~ ফায়সাল বিন দারুল (২০২২) ২০:২৯, ৭ জুন ২০২২ (ইউটিসি)  : WP:ACADEMIC পূরণে ব্যর্থ। —গোলাম মুকিত ☆ (আলাপ) ☆ ১৯:৪৩, ৯ জুন ২০২২ (ইউটিসি)  প্রস্তাবনা অনুসারে  —শাকিল (আলাপ · অবদান) ১৯:৫৬, ১০ জুন ২০২২ (ইউটিসি)   মোঃ মারুফ হাসান (আলাপ) ১২:১৯, ১১ জুন ২০২২ (ইউটিসি)   রবিন সাহা ০৭:১৭, ১২ জুন ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ডাঃ সান্দ্রা দেসা সুজা একজন নাক কান গলা ও কক্লিয়া প্রতিস্থাপন শল্যচিকিৎসক। তিনি আমেরিকান অটোলজিক্যাল সোসাইটির প্রথম ভারতীয় ফেলো। তিনি ২০২০ সালে ভারতের চতুর্থ সর্বোচ্চ বেসামরিক পুরস্কার পদ্মশ্রী পুরস্কার লাভ করেন। তিনি বিশ্বের প্রথম নারী শল্যচিকিৎসক, যিনি ১৯৮৭ সালে ভারত ও এশিয়ায় কক্লিয়ার প্রতিস্থাপন শল্যচিকিৎসার পথপ্রদর্শক ডাঃ সুজা দেশের প্রথম ইএনটি শল্যচিকিৎসকদের একজন, যিনি কৃত্রিম কানের অপারেশন করেছিলেন, হাজার হাজার রোগীকে শ্রবণশক্তি উপহার দেওয়ার জন্য তাকে কৃতিত্ব দেওয়া হয়।   তথ্যসূত্র   বিষয়শ্রেণী:২০শ শতাব্দীর ভারতীয় চিকিৎসক বিষয়শ্রেণী:ভারতীয় শল্যচিকিৎসক বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় নারী চিকিৎসক বিষয়শ্রেণী:ভারতীয় নারী শল্যচিকিৎসক
সুপার ৩০ হচ্ছে ২০১৯ সালের ১২ জুলাই তারিখে মুক্তিপ্রাপ্ত ভারতীয় জীবনীমূলক চলচ্চিত্র, যেটি সহ-প্রযোজনা এবং পরিচালনা করেছেন বিকাস বেহল। এই চলচ্চিত্রটি ভারতীয় গণিতবিদ আনন্দ কুমার এবং তার শিক্ষামূলক প্রোগ্রাম সুপার ৩০-এর উপর ভিত্তি করে নির্মিত। এই চলচ্চিত্রের প্রধান চরিত্রে হৃতিক রোশন কুমারের চরিত্রে অভিনয় করেছেন, তার সাথে মূল ভূমিকায় অভিনয় করেছেন অভিষিক্ত ম্রুনাল ঠাকুর। এই চলচ্চিত্রের প্রধান চিত্রায়ন ২০১৮ সালের ফেব্রুয়ারি মাসে শুরু হয়।  অভিনয়শিল্পী  হৃতিক রোশন – আনন্দ কুমার  ম্রুনাল ঠাকুর – রিতু রেশমি  আদিত্য শ্রীবাস্তব - লাল্লাল সিং  তথ্যসূত্র  বহিঃসংযোগ    বিষয়শ্রেণী:হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় জীবনীসংক্রান্ত চলচ্চিত্র বিষয়শ্রেণী:২০১৯-এর চলচ্চিত্র বিষয়শ্রেণী:বাস্তব ব্যক্তি অবলম্বনে চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:ভারতের শিক্ষা ব্যবস্থা সম্পর্কে চলচ্চিত্র বিষয়শ্রেণী:উচ্চ শিক্ষা সম্পর্কিত চলচ্চিত্র বিষয়শ্রেণী:রাজস্থানে ধারণকৃত চলচ্চিত্র বিষয়শ্রেণী:ভারতে দুর্নীতি সম্পর্কে চলচ্চিত্র বিষয়শ্রেণী:গণিত বিষয়ক চলচ্চিত্র বিষয়শ্রেণী:বারাণসীতে ধারণকৃত চলচ্চিত্র বিষয়শ্রেণী:জয়পুরে ধারণকৃত চলচ্চিত্র বিষয়শ্রেণী:পাটনার পটভূমিতে চলচ্চিত্র বিষয়শ্রেণী:ওড়িশায় ধারণকৃত চলচ্চিত্র
ডাঃ রুবিনা সাইগোল একজন পাকিস্তানি নারীবাদী পণ্ডিত এবং শিক্ষাবিদ। তিনি ইংরেজি এবং উর্দুতে বেশ কয়েকটি বই এবং পত্রিকা রচনা ও সম্পাদনা করেছেন। তাঁর পণ্ডিতিকর্ম লিঙ্গ, শিক্ষা, জাতীয়তাবাদ, রাষ্ট্র, জাতিসত্তা, ধর্মীয় উগ্রবাদ, সন্ত্রাসবাদ, নারীবাদ এবং মানবাধিকারের বিষয়বস্তুগুলি সন্ধান করে। তিনি ওমেন অ্যাকশন ফোরামের সিনিয়র সদস্য এবং আজোকা থিয়েটার গ্রুপের সহ-প্রতিষ্ঠাতা। তার পণ্ডিত কাজ, পাকিস্তানে লিঙ্গ পরিচয়, রাজনীতি এবং সংগ্রামের বিভিন্ন উপাদান অনুসন্ধান করে। তাঁর প্রাথমিক পড়াশোনা ইনারাইড কলেজ ফর ওমেন ইউনিভার্সিটি থেকে চালিয়ে যান।   শিক্ষা  তিনি রোচেস্টার বিশ্ববিদ্যালয় থেকে শিক্ষায় পিএইচডি করেছেন এবং কলম্বিয়া বিশ্ববিদ্যালয় থেকে এমএলপি ডেভলপমেন্ট সাইকোলজিতে পিএইচডি করেছেন। তাঁর প্রাথমিক পড়াশোনা হয় ইনারাইড কলেজ ফর উইমেন ইউনিভার্সিটি থেকে।   বই এবং প্রকাশনা  সাইগোলের লিঙ্গ, জাতীয়তাবাদ, পরিচয়ের বিষয়বস্তু নিয়ে বিভিন্ন বই রচনা করেছেন। তার বই 'পাকিস্তান প্রজেক্ট: নেশন অ্যান্ড আইডেন্টিটি অন নারীবাদী দৃষ্টিভঙ্গি' বইটিতে স্যার সৈয়দ আহমেদ খান এবং এম এ জিন্নাহ থেকে জিয়া উল-হক পর্যন্ত পাকিস্তানের এই ধারণার অস্থির বংশগতি পরীক্ষা করা হয়েছে। এর ফলে অনেক সময় প্রকাশিত হয় পরস্পরবিরোধী, প্রাঙ্গণ এবং অনুমান। '  তাঁর পণ্ডিতের কাজ বিভিন্ন জাতীয় এবং আন্তর্জাতিক গবেষণা জার্নালে প্রকাশিত হয়েছে। ড.সাইগোলের প্রকাশনাগুলি নীতিবাদ ছিল। তার রচনায় শিক্ষামূলক বক্তৃতার মধ্যে লিঙ্গ, জাতীয়তাবাদ এবং সন্ত্রাসবাদ বিরোধী বিভিন্ন বিষয়বস্তু বিস্তৃত। তাঁর কাজটি পণ্ডিত এবং সাংবাদিক উভয় প্রকাশনায় ব্যাপকভাবে উদ্ধৃত হয়েছে। পাকিস্তানে তার লিঙ্গ ও নারীবাদ সম্পর্কিত প্রকাশনাগুলিকে পাকিস্তানের উচ্চ শিক্ষা কমিশন (এইচইসি) দ্বারা একাধিক স্নাতক এবং স্নাতক কোর্সের জন্য বাধ্যতামূলক পাঠ হিসাবে সুপারিশ করা হয়।   নারীবাদী সংগ্রাম  ডাঃ সাইগোল ওমেন অ্যাকশন ফোরামের অন্যতম অগ্রণী সদস্য। তিনি সিমরোগের উপদেষ্টা বোর্ডেও রয়েছেন। এটি পাকিস্তানভিত্তিক অলাভজনক নারীর অধিকারকে কেন্দ্র করে তৈরি। তার পণ্ডিত কাজ, পাকিস্তানে লিঙ্গ পরিচয়, রাজনীতি এবং সংগ্রামের বিভিন্ন উপাদান অনুসন্ধান করে। তিনি বিভিন্ন গবেষণা ও সাংবাদিকতার টুকরো রচনা করেছেন যা পাকিস্তানে নারীর অধিকার আন্দোলনের ইতিহাস ও দিকনির্দেশনার নথিভুক্ত করার চেষ্টা করে। তিনি রবিবার এবং অন্যান্যদের মধ্যে পরিচিত জাতীয় নিউজলেট হেরাল্ড এবং দ্য নিউজ সহ অনেক জাতীয় সাংবাদিক প্রকাশনাগুলিতে নিয়মিত অবদান রাখেন। এই প্রকাশনাগুলিতে তাঁর সাংবাদিকতার টুকরা প্রায় একচেটিয়াভাবে পাকিস্তানি মহিলাদের সম্পর্কিত থিমগুলিতে নিবদ্ধ। তিনি সিমরোগের উপদেষ্টা বোর্ডেও রয়েছেন, পাকিস্তান ভিত্তিক অলাভজনক মহিলাদের অধিকারের প্রতি উদ্বিগ্ন।   তথ্যসূত্র   বিষয়শ্রেণী:পাকিস্তানি শিক্ষাবিদ বিষয়শ্রেণী:পাকিস্তানি নারীবাদী বিষয়শ্রেণী:পাকিস্তানি নারীবাদী লেখক বিষয়শ্রেণী:২০২১-এ মৃত্যু বিষয়শ্রেণী:রচেস্টার বিশ্ববিদ্যালয়ের প্রাক্তন শিক্ষার্থী বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:পাকিস্তানে কোভিড-১৯ মহামারীতে মৃত্যু
অ্যান্ডার্স অ্যান্টনসেন (; জন্ম: ২৭ এপ্রিল ১৯৯৭) হলেন একজন ডেনীয় ব্যাডমিন্টন খেলোয়াড়, যিনি মূলত ডেনমার্কের প্রতিনিধি হিসেবে বিভিন্ন আন্তর্জাতিক প্রতিযোগিতায় প্রতিদ্বন্দ্বিতা করে থাকেন।  ২০১৩ সালে ব্যাডমিন্টনে অভিষেক করা অ্যান্টনসেন ডেনমার্কের হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।   প্রারম্ভিক জীবন  অ্যান্ডার্স অ্যান্টনসেন ১৯৯৭ সালের ২৭শে এপ্রিল তারিখে ডেনমার্কের আরহুসে জন্মগ্রহণ করেছেন এবং সেখানেই তার শৈশব অতিবাহিত করেছেন।   খেলোয়াড়ি জীবন  অ্যান্টনসেন ডেনমার্কের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ব্যাডমিন্টনে পুরুষদের একক প্রতিযোগিতায় অংশগ্রহণ করেছিলেন। গ্রুপ পর্বে দুই ম্যাচে জয়লাভ করে তিনি গ্রুপ ই-এ প্রথম স্থান অধিকার করে নকআউট পর্বে অংশগ্রহণ করেছিলেন। কোয়ার্টার-ফাইনালে অ্যান্টনসেন মালয়েশিয়ার লি জি জিয়ার মুখোমুখি হয়েছিলেন, উক্ত ম্যাচে ২–০ সেট পয়েন্টের ব্যবধানে পরাজিত হয়ে তিনি প্রতিযোগিতা থেকে বিদায় নিয়েছিলেন।   তথ্যসূত্র    বহিঃসংযোগ      বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ডেনীয় পুরুষ ব্যাডমিন্টন খেলোয়াড় বিষয়শ্রেণী:ডেনমার্কের অলিম্পিক ব্যাডমিন্টন খেলোয়াড় বিষয়শ্রেণী:২০২৪ গ্রীষ্মকালীন অলিম্পিকের ব্যাডমিন্টন খেলোয়াড়
local p = {} local convert = require('মডিউল:সংখ্যা রূপান্তরকারী').convert local expr_ = mw.ext.ParserFunctions.expr  function p.expr(frame)     -- Get the language parameter, default to 'bn' if not specified     local lang = frame.args.lang == 'bn' and 'bn' or 'en'      -- Get the expression from the input parameter     local expr = frame.args[1]          -- Validate the expression input     if not expr then         return "Error: No expression provided."     end      -- Convert the expression to English for evaluation     expr = convert('en', expr)      -- Evaluate the expression using ParserFunctions     local result, err = expr_(expr)      -- Convert the result back to the appropriate language     result = convert(lang, result)      -- Check for errors and return error message if necessary     if err then         return "Error: " .. err     end      -- Return the result     return result end  function p.ifexpr(frame)     local yes = frame.args[1]     local no = frame.args[2]     local condition = frame.args.l      -- Convert the condition to English for evaluation     condition = convert("en", condition)      -- Evaluate the condition using ParserFunctions     local expr_result = expr_(condition)      -- Check if the evaluated condition is true (1 or "১")     if expr_result == "1" or expr_result == "১" then         return yes     else         return no     end end  return p
ন্যাশনাল এগ্রিকালচারিস্ট পার্টি (এনএপি) ছিল ব্রিটিশ ভারতের ইউনাইটেড প্রদেশের (বর্তমান উত্তর প্রদেশ) একটি রাজনৈতিক দল।The Congress Party in India: Policies, Culture, Performance. (1991). India: Deep & Deep Publications. দলটি ১৯৩৭ সালের ইউনাইটেড প্রদেশের আইনসভা নির্বাচনে ২২টি আসন জিতেছে  এবং আইন পরিষদে চারটি আসন জিতেছে। ১৯৩৪ সালে আগ্রা এবং অউধ উভয় স্থানেই প্রতিষ্ঠিত জাতীয় কৃষিবিদ পার্টি প্রাথমিকভাবে কাগজে কলমে বিদ্যমান ছিল। ১৯৩৬ সাল পর্যন্ত, এটি তার উপস্থিতি বজায় রাখার জন্য সদস্যদের ব্যক্তিগত প্রভাবের উপর নির্ভর করে। দলটি হিন্দু ও মুসলিম উভয় সম্প্রদায়ের জমিদার ও তালুকদারদের সমর্থনে গঠিত হয়েছিল এবং এটি জমিদার শ্রেণীর সমর্থন পেয়েছিল।  এটি দুটি দল নিয়ে গঠিত, ন্যাশনাল এগ্রিকালচারিস্ট পার্টি অফ আগ্রা (NAPA) এবং ন্যাশনাল এগ্রিকালচারিস্ট পার্টি অফ অউধ (NAPO)। ন্যাশনাল এগ্রিকালচারিস্ট পার্টি ব্রিটিশ সরকারের কাছ থেকে সমর্থন পেয়েছিল। প্রাথমিকভাবে ব্রিটিশ স্বার্থের সমর্থক, এই দলগুলি পরে প্রদেশের মধ্যে সাম্প্রদায়িক সংগঠনগুলিকে সমর্থন করার ক্ষেত্রে গুরুত্বপূর্ণ ভূমিকা পালন করে।  ১৯৩৭ সালের নির্বাচনের সময়, যদিও ভারতীয় জাতীয় কংগ্রেস সংখ্যাগরিষ্ঠ আসন জিতেছিল, তারা সরকার গঠন করতে অস্বীকার করেছিল। ফলস্বরূপ, ১৯৩৭ সালের ১ এপ্রিল, জাতীয় কৃষিবাদী দলগুলির নেতা মুহাম্মদ আহমদ সাইদ খান ছাতারী ( ছাতারীর নবাব), একটি সংখ্যালঘু অস্থায়ী সরকার গঠনের জন্য আমন্ত্রিত হন।   তথ্যসূত্র   বিষয়শ্রেণী:১৯৩৪-এ প্রতিষ্ঠিত রাজনৈতিক দল বিষয়শ্রেণী:ভারতের রাজনৈতিক দল বিষয়শ্রেণী:ভারতের বিলুপ্ত রাজনৈতিক দল বিষয়শ্রেণী:ভারতের কৃষকবাদী দল বিষয়শ্রেণী:১৯৩৪-এ ভারতে প্রতিষ্ঠিত
থাম্ব| মেথামফেটামিন হল পার্টি অ্যান্ড প্লে-র  সাথে যুক্ত সবচেয়ে বেশি মাদক। পার্টি অ্যান্ড প্লে (পিএনপি), যাকে কেমসেক্স বা উয়ার্ড প্লে বলা হয়, যৌন কার্যকলাপের সুবিধার্থে বা উন্নত করার জন্য ওষুধ খাওয়া। সমাজতাত্ত্বিকভাবে, এটি বিনোদনমূলক মাদক ব্যবহারকারীদের একটি উপসংস্কৃতিকে বোঝায় যারা উপ-গ্রুপের মধ্যে মাদকের প্রভাবে উচ্চ-ঝুঁকিপূর্ণ যৌন ক্রিয়াকলাপে জড়িত।  এতে একাধিক যৌন সঙ্গীর সাথে সেশনের সময় অরক্ষিত যৌনতা অন্তর্ভুক্ত থাকতে পারে যা কয়েকদিন ধরে চলতে পারে।  পছন্দের ওষুধটি সাধারণত মেথামফেটামিন, যা ক্রিস্টাল মেথ, টিনা বা টি নামে পরিচিত,  তবে অন্যান্য ওষুধও ব্যবহার করা হয়, যেমন মেফেড্রোন, জিএইচবি, জিবিএল,  এবং অ্যালকাইল নাইট্রাইটস (পপার নামে পরিচিত)।  স্ল্যামসেক্স শব্দটি এমন ব্যবহারকারীদের সাথে যুক্ত যারা মাদক ইনজেক্ট করে।   কিছু গবেষণায় দেখা গেছে যে এই ধরনের যৌন পার্টিতে অংশগ্রহণকারী ব্যক্তিদের প্রচুর পরিমাণে যৌন সঙ্গীর সাথে অরক্ষিত যৌন মিলনের মাধ্যমে এইচআইভি/এইডস সহ যৌনবাহিত রোগের সংক্রমণ হওয়ার সম্ভাবনা বেশি থাকে। এই কারণে, এটি "জনস্বাস্থ্য অগ্রাধিকার" হিসাবে বিবেচিত হয়।    পরিভাষা    আরও দেখুন    তথ্যসূত্র    আরও পড়া        DANCE OF DEATH, First of three parts, CRYSTAL METH FUELS HIV Christopher Heredia, May 4, 2003, SF Gate         বহিঃসংযোগ    থাঙ্কি, ডি. এবং ফ্রেডরিক, বি. (2016)।  'সোশ্যাল মিডিয়া এবং ড্রাগ মার্কেটস', ইন্টারনেট এবং ড্রাগ মার্কেটস (ইউরোপিয়ান মনিটরিং সেন্টার ফর ড্রাগস অ্যান্ড ড্রাগ অ্যাডিকশন: ইনসাইটস 21), ইউরোপীয় ইউনিয়নের প্রকাশনা অফিস, লুক্সেমবার্গ।   স্বায়ত্তশাসিত সাইকোথেরাপি ও কাউন্সেলিং লিমিটেড : অনলাইন কেমসেক্স আসক্তি চিকিত্সা বিশেষজ্ঞ  বিষয়শ্রেণী:উপসংস্কৃতি বিষয়শ্রেণী:যৌনস্বাস্থ্য বিষয়শ্রেণী:পুরুষ সমকামিতা বিষয়শ্রেণী:এলজিবিটিকিউ অপশব্দ বিষয়শ্রেণী:এইচআইভি/এইডস বিষয়শ্রেণী:ঔষধ সংস্কৃতি বিষয়শ্রেণী:যৌনতা ও মাদক বিষয়শ্রেণী:মার্কিন যুক্তরাষ্ট্রে মেথামফেটামিন বিষয়শ্রেণী:নৈমিত্তিক যৌনতা
বেবী ইসলাম (৩ জানুয়ারি, ১৯৩১ - ২৪ মে, ২০১০) বাংলাদেশের প্রখ্যাত আলোকচিত্রী ও চলচ্চিত্র পরিচালক। বাংলাদেশি চলচ্চিত্রে চিত্রগ্রহণে অবদানের জন্য তিনি ১৯৭৫, ১৯৮৪ এবং ১৯৮৫ সালে তিনবার শ্রেষ্ঠ চিত্রগ্রাহকের জন্য জাতীয় চলচ্চিত্র পুরস্কার লাভ করেন।   প্রারম্ভিক জীবন  বেবী ইসলাম ১৯৩১ সালের ৩রা জানুয়ারি তৎকালীন ব্রিটিশ ভারতের পশ্চিমবঙ্গের মুর্শিদাবাদে জন্মগ্রহণ করেন। তার পিতা আবুল হোসেন বিশ্বাস এবং মাতা মোতাহারুন নেসা। তিনি তার পিতামহ ও মায়ের সাথে শৈশব কাটান। তার মা ছিলেন একজন শিক্ষক। বেবী শিয়ালদহের একটি মিশনারি স্কুলে পড়াশুনা করেন এবং পরে ক্যাথেড্রাল মিশন হাই স্কুলে ভর্তি হন। তিনি ১৯৪৫ সালে মেট্রিকুলেশন পাস করেন এবং কলকাতা বিশ্ববিদ্যালয়ের অধীনে বঙ্গবাসী কলেজে ভর্তি হন। পরে তিনি চলচ্চিত্র বিষয়ে উচ্চশিক্ষা গ্রহণের লক্ষ্যে ইতালি যান।   কর্মজীবন  চিত্রগ্রহণে তার হাতেখড়ি হয়েছিল ভারতের প্রখ্যাত পরিচালক ও চিত্রগ্রাহক অজয় করের কাছে। হারানো সুর (১৯৫৭), 'বড়দি' ছবিতে অজয় করের সঙ্গে চিত্রগ্রহণের কাজ করেন তিনি। ১৯৫৬ সালে তিনি পূর্ব পাকিস্তান তথ্য ও যোগাযোগ মন্ত্রণালয়ের প্রধান চিত্রগ্রাহক হিসেবে যোগ দেন। এছাড়া তিনি এফডিসিতে জেনারেল ম্যানেজার হিসেবে কর্মরত ছিলেন। ১৯৫৯ সালে তিনি এফডিসি থেকে প্রযোজিত ও নির্মিত প্রথম চারটি ছবির একটি আকাশ আর মাটির চিত্রগ্রহণের কাজ করেন। সূর্যস্নান (১৯৬২), শ্যামলী, সাজঘর, নবাব সিরাজউদ্দৌলা (১৯৬৭), সোয়ে নদীয়া জাগে পানি (১৯৬৮), এতটুকু আশা (১৯৬৮), নীল আকাশের নিচে (১৯৬৯), ক খ গ ঘ ঙ (১৯৭০), একাত্তরের যীশু (১৯৯৩) সহ অনেক ছবিতে মূর্ত হয়ে আছে তার চিত্রগ্রহণের শৈল্পিক দক্ষতা। ১৯৬৪ সালে উর্দু ভাষায় তানহা নামের একটি ছবি পরিচালনা করেন বেবী ইসলাম। পরে ১৯৭৫ সালে নির্মাণ করেন চরিত্রহীন। এই চলচ্চিত্রের চিত্রগ্রহণের জন্য তিনি শ্রেষ্ঠ চিত্রগ্রাহকের জন্য জাতীয় চলচ্চিত্র পুরস্কার লাভ করেন। এছাড়া তিনি নয়নের আলো (১৯৮৪) ও প্রেমিক (১৯৮৫) চলচ্চিত্রের জন্য আরও দুইবার এই বিভাগে পুরস্কার লাভ করেন। তিনি প্রখ্যাত পরিচালক ঋত্বিক ঘটক পরিচালিত তিতাস একটি নদীর নাম (১৯৭৩) ও যুক্তি তক্কো গপ্পো (১৯৭৭) ছবিরও চিত্রগ্রহণ করেছেন।   সমাজসেবা  জীবদ্দশায় বঙ্গবন্ধুর জীবনী নিয়ে একটি তথ্যচিত্র নির্মাণের ইচ্ছা ছিল তার। কিন্তু নানা কারণে তা পারেননি। দীর্ঘ ২৬ বছরে আর কোনো কাজ পাননি এই গুণী চিত্রগ্রাহক। অবসর জীবনে কর্মচঞ্চল এই মানুষটি নিজ গ্রাম চুয়াডাঙ্গায় গড়ে তুলেছেন মা মোতাহারুন্নেসার নামে একটি হাসপাতাল।   মৃত্যু  তিনি ২৪শে মে ২০১০ মৃত্যুবরণ করেন। মৃত্যুকালে তার বয়স হয়েছিল ৮৩ বছর। তাকে ঢাকার বনানী কবরস্থানে সমাহিত করা হয়।   তথ্যসূত্র   বহিঃসংযোগ    বিষয়শ্রেণী:১৯৩১-এ জন্ম বিষয়শ্রেণী:২০১০-এ মৃত্যু বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাঙালি চলচ্চিত্র পরিচালক বিষয়শ্রেণী:বাংলাদেশী চলচ্চিত্র পরিচালক বিষয়শ্রেণী:বাংলাদেশী আলোকচিত্রশিল্পী বিষয়শ্রেণী:ভারতীয় পুরুষ চলচ্চিত্র পরিচালক বিষয়শ্রেণী:মুর্শিদাবাদ জেলার ব্যক্তি বিষয়শ্রেণী:শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:পশ্চিমবঙ্গের চিত্রগ্রাহক বিষয়শ্রেণী:পশ্চিমবঙ্গের চলচ্চিত্র পরিচালক বিষয়শ্রেণী:মেরিল-প্রথম আলো আজীবন সম্মাননা পুরস্কার বিজয়ী
আবুল হাসনাত আমিনী (জন্ম: ১০ ডিসেম্বর ১৯৮০) একজন বাংলাদেশি ইসলামি পণ্ডিত ও রাজনীতিবিদ। তিনি ইসলামী ঐক্যজোটের সাবেক চেয়ারম্যান ও হেফাজতে ইসলাম বাংলাদেশের ঢাকা মহানগরের সাবেক সাধারণ সম্পাদক। এছাড়াও তিনি আল হাইআতুল উলয়া লিল জামিআতিল কওমিয়া বাংলাদেশ ও বেফাকুল মাদারিসিল আরাবিয়া বাংলাদেশের সদস্য ছিলেন। তিনি ফজলুল হক আমিনীর ছেলে।   প্রারম্ভিক জীবন ও শিক্ষা  তিনি ১৯৮০ সালে ১০ ডিসেম্বর ব্রাহ্মণবাড়িয়া জেলার সরাইল থানার কাজী পাড়ায় জন্মগ্রহণ করেন। পিতা ফজলুল হক আমিনী, দাদা ওয়েজ উদ্দিন, নানা মুহাম্মদুল্লাহ হাফেজ্জী। কুরআনের হেফজ সমাপ্তির পর তিনি ২০০৮ সালে জামিয়া কুরআনিয়া আরাবিয়া লালবাগ হতে দাওরায়ে হাদিস (মাস্টার্স) সমাপ্ত করেন। তিনি বর্তমানে জামিয়া কুরআনিয়া আরাবিয়া লালবাগ মাদ্রাসার মজলিশে শু’রা (পরিচালনা কমিটি)-র অন্যতম সদস্য ও জামিয়া হুসাইনিয়া আশরাফুল উলুম বড়কাটরা মাদ্রাসার মুতাওয়াল্লী ও ভাইস প্রিন্সিপাল এবং ব্রাহ্মণবাড়ীয়া কাজীপাড়ায় পিতা ফজলুল হক আমিনীর প্রতিষ্ঠিত জামিয়া কোরআনিয়া সৈয়দা সৈয়দুন্নেছা ও কারিগরি শিক্ষালয় পরিচালনা কমিটির সভাপতি হিসেবে দায়িত্ব পালন করছেন।   কর্মজীবন  thumb|রাষ্ট্রপতির সাথে বৈঠকে আবুল হাসানাত আমিনী ২০২১ সালের ৩১ জানুয়ারি তিনি দলের স্থায়ী সভাপতি নির্বাচিত হন। ২০২০ সালের ১১ মে ইসলামী ঐক্যজোটের চেয়ারম্যান আবদুল লতিফ নেজামীর মৃত্যুর পরদিন ১২ মে দলের ভারপ্রাপ্ত চেয়ারম্যান হিসেবে দায়িত্ব পেয়েছিলেন দলটির তিনি। পাশাপাশি তিনি দেশের সম্মিলিত কওমি মাদ্রাসা শিক্ষাবোর্ড আল হাইয়াতুল উলিয়া ও বেফাকুল মাদারিসিল আরাবিয়ার সদস্যও নির্বাচিত হন।  ২০২৪ সালে শেখ হাসিনা সরকারের পতনের পর উদ্ভূত পরিস্থিতিতে তিনি ইসলামী ঐক্যজোটের চেয়ারম্যান পদ থেকে ৩ সেপ্টেম্বর পদত্যাগ করেন। সেই সঙ্গে তিনি দলের কেন্দ্রীয় কমিটিসহ সব পর্যায়ের কমিটি বিলুপ্ত ঘোষণা করেন।   আরও দেখুন   দেওবন্দি ব্যক্তিত্বের তালিকা  তথ্যসূত্র   বিষয়শ্রেণী:১৯৮০-এ জন্ম বিষয়শ্রেণী:দেওবন্দি ব্যক্তি বিষয়শ্রেণী:মাতুরিদি ব্যক্তি বিষয়শ্রেণী:হানাফী ব্যক্তি বিষয়শ্রেণী:বাংলাদেশী মুসলিম বিষয়শ্রেণী:বৃহত্তর কুমিল্লার ইসলামি ব্যক্তিত্ব বিষয়শ্রেণী:সুন্নি ইসলামের পণ্ডিত বিষয়শ্রেণী:হানাফি ফিকহ পণ্ডিত বিষয়শ্রেণী:২০শ শতাব্দীর ইসলামের মুসলিম পণ্ডিত বিষয়শ্রেণী:ইসলামি ব্যক্তিত্ব বিষয়শ্রেণী:জীবিত ব্যক্তি বিষয়শ্রেণী:ইসলামী ঐক্যজোটের রাজনীতিবিদ বিষয়শ্রেণী:হেফাজতে ইসলাম বাংলাদেশের নেতা
নবাবগঞ্জ সরকারি পাইলট উচ্চ বিদ্যালয় ও কলেজ , বাংলাদেশের ঢাকা জেলার নবাবগঞ্জ উপজেলার কালাকোপা গ্রামের একটি মাধ্যমিক বিদ্যালয়। এটি ১৯০৫ সালে প্রতিষ্ঠিত হয়েছিল। এটি বাংলাদেশের অন্যতম প্রাচীন বিদ্যালয় এবং নবাবগঞ্জ উপজেলার প্রাচীনতম বিদ্যালয়। এটি শিক্ষা মন্ত্রণালয় থেকে ১৯৯৫ জাতীয় পুরস্কার প্রাপ্ত বিদ্যালয়।  বিদ্যালয়টির বর্তমান অধ্যক্ষ (ভারপ্রাপ্ত) হিসেবে দায়িত্ব পালন করছেন জনাব নাজমুন আখতার।   তথ্যসূত্র   বিষয়শ্রেণী:১৯০৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯০৫-এ ভারতে প্রতিষ্ঠিত বিষয়শ্রেণী:বাংলাদেশের উচ্চ বিদ্যালয়
ইন্ডিওয়্যার হল ১৯৯৬ সালে প্রতিষ্ঠিত চলচ্চিত্র শিল্প ও চলচ্চিত্র সমালোচনামূলক ওয়েবসাইট। এই সাইটের মূল উদ্দেশ্য ছিল স্বাধীন চলচ্চিত্র নিয়ে সংবাদ পরিবেশন করা, তবে এটি হলিউডের সকল বিষয়াদি এবং টেলিভিশন ও স্ট্রিমিং পরিষেবার খবর পর্যন্ত বিস্তৃতি লাভ করেছে। ইন্ডিওয়্যার পেন্‌স্কি মিডিয়া কর্পোরেশনের সহযোগী প্রতিষ্ঠান।  ২০১২ সালে ইন্ডিওয়্যার চলচ্চিত্র বিভাগে ওয়েবি পুরস্কার অর্জন করে।  বর্ণনা ইন্ডিওয়্যার-এর মূল উদ্দেশ্য ছিল স্বাধীন চলচ্চিত্র নিয়ে সংবাদ পরিবেশন করা, তবে এটি মূলধারার চলচ্চিত্র, টেলিভিশন ও স্ট্রিমিং পরিষেবার খবরও পরিবেশন করছে।  এই প্রতিষ্ঠানে প্রকাশক জেমস ইসরায়েল, প্রধান সম্পাদক ড্যানা হ্যারিস-ব্রিডসন, সম্পাদকীয় পরিচালক কেট আর্বল্যান্ড, ডিজিটাল পরিচালক ক্রিশ্চিয়ান ব্লাউভেল্ট, নির্বাহী সম্পাদক রায়ান ল্যাটানজিও ও সম্পাদক অ্যান টমসন-সহ ২৬ জন ব্যক্তি রয়েছে।  তথ্যসূত্র  বহিঃসংযোগ    বিষয়শ্রেণী:১৯৯৬-এ প্রতিষ্ঠিত প্রকাশনা বিষয়শ্রেণী:১৯৯৬-এ মার্কিন যুক্তরাষ্ট্রে প্রতিষ্ঠিত বিষয়শ্রেণী:১৯৯৮-এ প্রতিষ্ঠিত অন্তর্জালীয় সম্পত্তি বিষয়শ্রেণী:পেন্‌স্কি মিডিয়া কর্পোরেশন বিষয়শ্রেণী:মার্কিন চলচ্চিত্র ওয়েবসাইট বিষয়শ্রেণী:মার্কিন বিনোদন সংবাদ ওয়েবসাইট বিষয়শ্রেণী:মার্কিন যুক্তরাষ্ট্র ভিত্তিক সংবাদ সংস্থা বিষয়শ্রেণী:ওয়েবি পুরস্কার বিজয়ী